Marcus Intalex

Marcus Julian Kaye (14. juuli 1971 – 28. mai 2017) oli Suurbritannia trummi ja bassi produtsent ja DJ. Teda tunti eelkõige tema lavanime Marcus Intalex järgi. House'i ja teknot produtseerides kasutas ta ka pseudonüümi Trevino. 

Kaye asutas plaadifirmad Soul:R, Revolve:R ja Birdie. 

Ta elas Manchesteris, kuid käis esinemas eri kohtades üle maailma. 

Karjäär
Kaye alustas karjääri 1991. aastal house'i DJ-na, kuid läks peagi üle trummile ja bassile.

Aastatel 1993–2000 juhtis ta koos DJ Mark XTC-ga Manchesteri raadiojaamas Kiss 102 FM trummile ja bassile pühendatud raadiosaadet "Da Intalex". Sama nime all anti koos välja ka lugusid, esimeseks singliks sai 1994. aastal ilmunud "What Ya Gonna Do".Da Intalex. Discogs

1999. aastal ilmus plaadifirma 31 Records all lugu "How You Make Me Feel", mis sai populaarseks mitme olulise trummi ja bassi DJ seas.A master at work: Celebrating Marcus Intalex's 27-year career as a musical visionary. Time Out. 08.06.2017 Loo autorid olid Marcus Intalex ja esinejanime ST Files kasutanud Lee Davenport.Lee Davenport. Discogs Edukaks osutusid ka mitmed Intalexi ja ST Filesi remiksitud lood. Üheskoos kasutati esinejanime MIST (ka M.I.S.T. / MI:ST).

2000. aastal ilmus ansamblilt plaadifirma Metalheadz kaudu lugu "Universe", mida plaadifirma omanik Goldie peab Intalexi parimaks looks.

2001. aastal asutas Kaye koos Davenportiga trummi ja bassi välja andva plaadifirma Soul:R.Soul:R Plaadifirmaga tegid koostööd produtsendid nagu Calibre, Marky, Sonic & Silver ja DKay.

2002. aastal pani Intalex alguse legendaarsele pidudesarjale "Soul:ution", kus ühelt poolt mängiti uuenduslikumat, eksperimentaalsemat trummi ja bassi, kuid teiselt poolt pöörati tähelepanu muusika tantsulisusele. Lisaks Manchesterile on "Soul:utioni" pidusid aeg-ajalt korraldatud ka mujal maailmas (nt Berliinis, Los Angeleses, New Yorgis, Sardiinias). 

2003. aastal alustas tegevust Soul:R-i tütarplaadifirma Revolve:R.Labels > Revolve:r. Resident Advisor Kui Soul:R'i helikeel on pehmem, siis Revolve:R keskendub tumedamatele helidele. 

Marcus Intalex ja ST Files tegid palju koostööd ka Calibre nime all tuntud Dominick Martiniga.Calibre. Discogs Kolmikuna kasutati esinejanime Mist:i:cal (ka MISTiCAL / Mistical / MIST:ical). 2007. aastal anti üheskoos välja album "The Eleventh Hour"."The Eleventh Hour". Discogs

2011. aastal ilmus Marcus Intalexi album "21". Albumi nimi tähistas tema kahekümne esimest muusikuna tegutsemise aastat. 

Alates 2011. aastast hakkas ta taas produtseerima ka house'i ja teknot ning kasutas selleks esinejanime Trevino.Marcus Intalex launches new house and techno identity Trevino. The List. 2013Trevino. Discogs Nime valikul sai ta inspiratsiooni golfimaailmast – tema lemmik golfimängija oli Lee Trevino. Ta asutas ka house'ile ja teknole keskenduva plaadifirma Birdie,Birdie. Discogs mille nimi viitab samuti golfile.

Marcus Intalex käis mitu korda esinemas ka Eestis.Siin on ikka eriti cool värk: Kaks drum"'n"'bass DJ-d ja produtsenti, kes on viimase paari aasta jooksul loonud suure hulga kõige ilusamat tantsumuusikat, andsid intervjuu Tristan Priimäele. Eesti Ekspress. 24.11.200316-07-2010 Sublime Attractions pres. SOUL:UTION /w Marcus Intalex, dBridge, MC DRS @ Beach Club, Pärnu. Rada7. 201013-05-2011 13.05: SIN CITY - MARCUS INTALEX (UK) @ Klubi Korter. Rada7. 2011Reedel esineb Tallinnas ilusa drum'n'bassi kuningas. ERR. 2015

Intalex astus viimast korda publiku ette ööl vastu oma surma, mil ta esines "Soul:utioni" peol Manchesteris.Soul:ution MCR - Marcus Intalex / LSB / Blocks & Escher. Resident Advisor 28. mai õhtul Londonis toimuma pidanud "Soul:utioni" pidu tuli ära jätta.Cancelled - Ovation: Soul:Ution & Special Guests. Resident Advisor

Marcus Intalexil oli oluline roll trummi ja bassi teerajaja, edasiarendaja ja uuendajana. Ta viis omavahel kokku produtsente, kes teineteist varem ei tundnud, ja aitas mitmel andekal uustulnukal karjääri alustada. 2018. aasta oktoobris asutati tema mälestuseks sihtasutus Marcus Intalex Music Foundation. Sihtasutuse ülesandeks on toetada noori andekaid produtsente ja edendada elektroonilise muusika kultuuri – korraldatakse töötubasid ja üritusi.​THE MARCUS INTALEX MUSIC FOUNDATION HAS BEEN ESTABLISHED. Mixmag. 09.10.2018

Albumid 
 FabricLive.35 (2007)
 21 (2011) 
 RA.EX309 (2016)

Viited

Välislingid
 Soul:R
 Marcus Intalex Music Foundation (Facebook)

Kategooria:Suurbritannia muusikud
Kategooria:Suurbritannia muusikaprodutsendid
Kategooria:DJd
Kategooria:Sündinud 1971
Kategooria:Surnud 2017